Kui siin paralleeli tõmmata, siis valu ja vaeva tasub ära ikkagi vaid õnnestumine. Kui mõnusalt lõhnav hein küüni jõuab, enne kui vihm kaela tuleb. Kui suure töö tulemusel küüni nurgas mitu korda märjaks saanud ja uuesti kuivatatud kopitusesegune hallikas pahn konutab, siis oled küll väsinud, aga mitte õnnelik. Kui  hoolega sätitud koorem lõpuks ühele poole kiiva kisub ja lõpuks maha vajub... Mis näoga siis vaatavad need viis hangujat ja mida nad veel ütlevad... Kuigi koormategija andis oma parima.    Nagu öeldakse "kunstilaadse" asjaga tegelemise kohta: kui vähegi saad, siis ära tee. Kui aga ei suuda ennast eemal hoida, siis kannata virisemata ka kõik kaasnev. Aga veidike viriseda ju ikka tahaks...